Lietuvos futbolo sistema

Lietuvos futbolo veiklą kontroliuoja Lietuvos futbolo federacija (LFF). LFF organizuoja varžybas Lietuvoje, bei atstvauja Lietuvą UEFA bei FIFA. LFF yra atsakinga už nacionalines  ir moterų rinktines, vyrų bei moterų lygų bei taurės varžybas, salės futbolo (futsalo) vyrų ir moterų klubų bei rinktinių varžybas, bei paplūdimio futbolo klubų bei nacionalinių futobolo rinktinių varžybas.

Apžvalga 
Nors Lietuva niekad nebuvo futbolo šalis, 2020 m. registruotų futbolo žaidėjų skaičius pakilo iki 31 000, ir tokiu būdu futbolas tapo masiškiausia sporto šaka Lietuvoje. Siekiama iki 2024 metų šį skaičių padidinti iki 45 000. 2020 m. gruodžio mėn. LFF duomenimis Lietuvoje buvo 365 futbolo klubai, 27 futsalo klubai, 9 paplūdimio futbolo klubai, bei 245 masinio futbolo klubai. Lietuvoje yra 127 pilnų matmenų natūralios vejos futbolo aikštės, 27 dirbtinos dangos, ir 112 futsalo aikštelės. Lietuvoje yra 36 treneriai, turintys UEFA Pro licenciją, 128 UEFA A licenciją, 242 UEFA B licenciją ir 205 LFF C liceniją.

Lygų sistema bei organizatoriai 
LFF organizuoja ketverius vyrų futbolo klubų lygmenis. A lygos, I lygos (profesionalios), II ir III lygos (mėgėjiškos) varžybas. LFF pavedimu Lietuvos futbolo klubų asociacija organizuoja A lygos varžybas. Sutarties su LFF pagrindu, Asociacija Lietuvos futbolo klubų sąjunga (aLFKS) organizuoja Pirmos lygos futbolo pirmenybes. II lygos varžybas iki 2021 m. organizavo Kauno AFF ir Telšių AFF, o nuo 2022 m. perėmė LFF. Už III lygos varžybų organizavimą atsakingos 10 apskričių futbolo federacijų. Penktojo bei žemesnių lygmenų (SFL A, B, C ir D divizionai) vyrų klubų varžybas Vilniaus regione organizuoja Sekmadienio futbolo lyga (SFL). Šiuo metu SFL savo veiklą vykdo nepriklausomai nuo LFF.

Organizacijos 

 Lietuvos futbolo federacija
 Lietuvos futbolo klubų asociacija A Lyga 
 Asociacija „Lietuvos futbolo klubų sąjunga“ (Pirma lyga) 
 Futbolo techninio vystymo asociacija (LTVA)
 Lietuvos studentų futbolo lyga (LSFL)
 Lietuvos moterų futbolo asociacija (LMFA)
 Lietuvos masinio futbolo asociacija (LMaFA)
 Lietuvos mažojo futbolo asociacija (LMFA) 
 Lietuvos vaikų ir jaunimo asociacija (LVJFA)
 Lietuvos salės ir paplūdimio futbolo asociacija (LSPFA) 
 Lietuvos žaidėjų sąjunga (LŽS)
 Sekmadienio futbolo lyga (SFL)

 10 apskričių futbolo federacijų
 Daugelyje didesniųjų Lietuvos miestų veikia futbolo akademijos, atsakingos už vaikų ir jaunimo vystymą. Dauguma futbolo akademijų yra įkurtos AFF pastangomis, tačiau yra ir privačių futbolo akademijų.

Lygos 

Aukščiausioji vyrų futbolo lyga – šiuo metu vadinama A Lyga, įkurta 1991 metais. Antroji pagal stiprumą yra LFF I Lyga, kurioje dalyvių skaičius svyruoja nuo 12 iki 16 komandų. A lygoje ir I lygoje žaidžia profesionalūs klubai. Trečioji pagal stiprumą yra LFF II Lyga, sudaryta iš 16-20 komandų. Iki 2021 m. lyga buvo sudaryta iš dviejų zonų – Pietų ir Vakarų, o dar ankstesniais metais taip pat egzistavo ir Šiaurės bei Rytų zonos, kurios dėl dalyvių trūkumo buvo panaikintos. III lygos zonų varžybas, dėl dalyvių trūkumo, tik 6 federacijos organizuoja penkiose zonose. II ir III lygose dalyvauja mėgėjiški klubai, bei profesionalių klubų dublerinės bei dukterinės komandos. Penktajame lygmenyje yra Sekmadienio futbolo lyga, šiose pirmenybėse žaidėjų registravimo taisyklės yra supaprastintos. 

A Lygos laimėtojams sezono pabaigoje įteikiama LFF Čempionato taurė bei pereinamoji LFF Čempionų taurė, šis klubas įgyja teisę atstovauti Lietuvai UEFA Čempionų lygos turnyre. Priklausomai nuo UEFA skaičiuojamo Lietuvos futbolo klubų koeficiento, (šiuo metu 2-3 vietas užėmusios) komandos įgyja teisę dalyvauti UEFA Europos lygos turnyre. LFF taurės laimėtojai taip pat įgyja teisę dalyvauti UEFA Europos lygoje. Paskutinę vietą A lygoje užėmusi komanda iškrenta į I lygą. 

Dėl įvairių priežasčių klubams pasitraukus iš varžybų, arba nusprendus dalyvauti žemesnėje lygoje, sekančiame sezone jų vietas užpildo žemesnėse lygose žemesnes pozicijas užėmusios komandos. Galutinį komandų skaičių bei dalyvių sąrašą nustato LFF licencijavimo procesas. Komandos norinčios dalyvauti atitinkamoje lygoje, privalo patenkinti lygos sportinius, finansinius bei teisinius kriterijus. Nepatenkinus visų reikalavimų, leistinos apeliacijos, po kurių klubams kartais įmanoma dalyvauti išimties tvarka.

Taurės 
 Supertaurė. Prieš A lygos sezoną rengiamos vienerios Supertaurės rungtynės, kuriose susitinka praeito sezono čempionato (A lygos) laimėtojai ir LFF Taurės laimėtojai. Jeigu abu titulai priklauso vienam klubui, tada žaidžia čempionai su antros vietos A lygoje laimėtojais. Šių rungtynių nugalėtojui įteikiama Supertaurė.
 LFF taurė. LFF kasmet organizuoja LFF Taurės varžybas, kuriose dėl pereinamosios LFF Taurės varžosi visų lygų klubai. A lygos ir I lygos komandoms dalyvavimas yra privalomas, II lygos, III lygos bei SFL lygų komandoms dalyvavimas yra laisvanoriškas. Dublerių komandos negali dalyvauti taurės varžybose.

Kitos klubinės varžybos 

Be didžiojo (11x11) futbolo Lietuvoje vyksta ir kitos vyrų klubinės varžybos: mažojo (mini) futbolo (8x8; 7x7; 6x6; 5x5), salės futbolo (futsalo) čempionatas bei taurės varžybos, bei paplūdimio futbolo čempionatas bei taurės varžybos. 

Taip pat vyksta varžybos tam tikroms amžiaus grupėms: senjorų (virš 35; virš 40; virš 45; virš 50), studentų lyga, įvairių amžių jaunimo (nuo U-6 iki U-19), tarpmokyklinės berniukų futsalo žaidynės.

Moterų futbole vyksta klubinės varžybos, įvairaus amžiaus mergaičių futbolo varžybos, moterų futsalo varžybos, tarpmokyklinės merginų futsalo žaidynės.

Organizuojami masinio futbolo turnyrai, vyksta įmonių lygos čempionatas.

Apskričių futbolo federacijos 

Lietuvoje yra 10 apskričių futbolo federacijų (AFF). AFF atsakingos už III lygos varžybų organizavimą, ir už visų kitų futbolo renginių veiklą savo apskrityje.

Vilniaus rajono futbolo sąjunga 
VĮ "A Komanda" ("Advoco")
	VŠĮ "Alternatyvus futbolo klubas" (AFK)
	VŠĮ “AFK“ ("Aktas")
	Sporto klubas “Arpas“
	VšĮ Futbolo mokykla „Ateitis“
	Vilniaus raj. SK "Ave.Ko."
	VšĮ FK “Bekentas“
	VŠĮ ”Baltijos Futbolo Akademija”
	VO FK “Futbolo zona“ ("Fakyrai")
	"FK Gariūnai" VŠĮ
	VŠĮ "Gedimino sapnas" ("Geležinis Vilkas")
	VŠĮ futbolo klubas "Granitas"
	VŠĮ "Gravelita" ("Imperialas")
	Asociacija FK "Katastrofa"
	Lietuvos Medikų Futbolo Asociacija ("Kruša")
	VĮ "FK Lentvaris"
	VŠĮ "Gerumo Lietus" (FM "Audra")
	VŠĮ FK “Mažoji statyba“
	VŠĮ „P. Gloso sporto klubas“ ("FK Medžiai")
	VŠĮ "Vilniaus FK Kreontas"
	VŠĮ "Darius ir Girėnas" ("JL Stars")
	Sporto klubas "Navigatoriai"
	Nemenčinės SK „Nemenčinė“
	Futbolo klubas “Nerealas“
	VšĮ “Bastai“ ("Olimpija")
	Asociacija “FK Ozo tapyrai“ ("Ozas")
	VŠĮ "Šešiolika" ("Paberžio FK")
	SŽK "Pabradė"
	VĮ "FK Panerys"
	FK sirgalių klubas "Pirmyn, Žaliai Balti" ("Pietų IV")
	VšĮ "Vaikų akademija" (PILK)
	VšĮ  "Prelegentai"
	VŠĮ FK "Reaktyvas"
	VŠĮ Futbolo teisėjų klubas "Refas"
	Asociacija "FK Viesulas"
	Sporto ir futbolo klubas "Rotalis"
	Sporto ir laisvalaikio klubas "Salininkai"
	VŠĮ "Futbolo klubas Seimas"
	VŠĮ "SFL"
	Sporto klubas "FKK Spartakas"
	Asociacija futbolo klubas “Stickers“
	Futbolo klubas "Raudona juoda" (TEC)
	VŠĮ “F.K.Tera”
	VšĮ "Mantastika" ("Top Kickers")
	Trakų raj. Vaikų ir jaunimo FK "Trakai"
	VšĮ "Trakų futbolo klubas" ("Riteriai")
	VšĮ futbolo klubas "Trivartis"
	VŠĮ Vilniaus dailės akademijos futbolo klubas (VDA)
	VŠĮ Futbolo klubas „Vilnius“
	Futbolo klubas "Viltis"
	Asociacija Futbolo Klubas "Vingis"
	VŠĮ "FK Vilniaus Vytis"
	Asociacija "FC Vova"
	VšĮ "Žalgirietis"
	VŠĮ futbolo klubas „Žalgiris“
	Asociacija "Vilniaus moterų FK Žalgiris"
	VšĮ A. Narbekovo futbolo akademija
	VšĮ Merginų futbolo akademija Bitės
	VšĮ Ateities perlai
	VŠĮ futbolo mokykla „Nikė“
Prezidentas: Deividas Šemberas. Valdyba: Laurynas Aržuolaitis, Evaldas Gelumbauskas, Mindaugas Kasperūnas, Marijus Rimas, Domantas Savičius, Artūras Žarnovskis, Paulius Sakalis.
Atnaujinta 

Futbolas Vilniuje yra labai populiarus, yra daug klubų, daug aikščių, atstumai tarp dalyvių nedideli. VRFS sudaro 56 klubai Vilniaus regione ir 4000 dalyvių bei 5000 vaikų, kurie žaidžia futbolą. Per metus VRFS varžybose sužaidžiama apie 3000 rungtynių. A lygoje Vilnių atstovauja vienas iš stipriausių Lietuvos klubų FK Žalgiris, bei šį sezoną iš Trakų persikėlę FK Riteriai. Pirmojoje lygoje žaidžia 4 Vilniaus komandos, o antrojoje - 3. 

Nuo 2012 metų VRFS prezidentu buvo Paulius Malžinskas, tačiau po konfliktų su Lietuvos futbolo federacijos vadovybe, 2019 m. buvo suspenduotas iš LFF VK, o  buvo pašalintas iš LFF dvejiems metams.  atsistatydino iš VRFS prezidento pareigų. Naujuoju prezidentu  buvo išrinktas Deividas Šemberas. 

Varžybos

VRFS 2019 m. organizavo šias varžybas:
 LFF III lyga Vilniaus zona
 Sekmadienio futbolo lyga (IV lygos atitikmuo)
 SFL Ergo A divizionas
 SFL Ergo B divizionas
 SFL Ergo C divizionas
 SFL taurė
 Senjorų 35+ lyga
 Senjoru 45+ lyga
 Salės futbolo Select I lyga
 Salės futbolo Select II lyga
 VRFS futsal cup
 Salės futbolo Futsal 45+ lyga
 7x7 lyga
 7x7 taurė
 Įmonių lyga
 Snaigės taurė
 Aukštaitijos senjorų čempionatas
 Mini futbolo lyga
 Vasaros futbolo lyga
 Vilnius World Cup
 Vaikų U8 lyga
 Moterų lyga

Vilniaus RFS interneto svetainė: vrfs.lt

Kauno apskrities futbolo federacija 
Sporto klubas „Savingė“
 Viešoji įstaiga „Sporto perspektyvos“ (FK „Nevėžis“)  
 Karmėlavos B.Buračo vid. mok. sporto klubas „Neris“ 
 Futbolo klubas „Prienai-Valdima"     
 VšĮ „LKKA futbolo ir rankinio sporto centras“ 
 Futbolo klubas „Kauno Žalgiris“    
 Kauno sporto klubas „Setas“    
 Kėdainių futbolo klubas „Futbolas visiems“   
 VŠĮ Futbolo bendruomenės klubas „Kaunas“   
 VšĮ "Jonavos futbolas" (FK „Jonava“)
 VšĮ „D.Maciulevičiaus futbolo mokykla“    
 FC „Inkaras“ asociacija     
 Futbolo klubas “Lygis“     
 Asociacija Linksmakalnio sporto klubas    
 VšĮ Futbolo mokykla „Olimpas“     
 Futbolo klubas „Danspin“     
 VŠĮ „Hegelmann Litauen“     
 VšĮ Garliavos futbolo klubas    
 VšĮ Kauno vaikų ir jaunimo futbolo mokykla „Fortūna“
 VšĮ Prienų futbolo mokykla    
 VšĮ Futbolo klubas „Vytis“    
 VšĮ Sporto mėgėjų klubas „Vikingai“  
 VšĮ Futbolo klubas „Aleksotas“ 
 VšĮ „Kauno futbolo akademija“ (Be1 NFA)
 VšĮ futbolo klubas „Aidas“
Administracija: Dainius Šumauskas (prezidentas), Anton Hegelmann, Karolis Dieninis, Kazimieras Dranginis, Saulius Skibiniauskas, Šarūnas Tamulynas, Ramunė Pikčilingytė.
Atnaujinta 

Varžybos

KAFF 2019 m. organizavo šias varžybas:

 LFF II lyga, Pietų zona
 LFF III lyga, bendra Kauno ir Marijampolės zonų lyga
 KAFF Žiemos pirmenybės
 Jonavos raj. 7x7 futbolo pirmenybės
 Raseinių raj. vyrų futbolo pirmenybės (7x7) „Danspin“ taurei laimėti

Salės futbolo:
 Salės futbolo I lyga „Let’s Go“ 
 Jonavos raj.salės futbolo pirmenybės

LMFL (Lietuvos mėgėjų futbolo lyga) organizuoja
 Kauno mėgėjų 7x7 vasaros pirmenybės 
 I divizionas
 II divizionas
 Cignon-Kauno mėgėjų 7x7 žiemos pirmenybės 
 I divizionas
 II divizionas
 Atviros Klaipėdos rajono 8x8 futbolo pirmenybės

MFL (Mini futbolo lyga) organizuoja 
 Vasaros MFL 
 Žiemos MFL
 Kauno MFL 8x8
 A divizionas
 B divizionas
 Marijampolės 7x7 lyga
 MFL taurė
 MFL supertaurė
 Oniksas cup
 Kėdainių raj. Mažojo futbolo pirmenybės

Kauno AFF interneto svetainė: kaff.lt

LFML interneto svetainė: lfml.lt

MFL interneto svetainė: mfl.lt

Kauno futsalo Let's Go lygos Facebook puslapis: letsgo.lyga

Klaipėdos apskrities futbolo federacija 
VĮ "Gargždų futbolas"
VĮ "Šilutės sportas"
Sporto klubas "Gargždų Taškas"
VĮ "Kretingos Minija"
Klaipėdos rajono sporto klubas "Plikiai"
"FK Sokeris" (Kretinga)
VĮ "Klaipėdos Baltai"
Klaipėdos miesto futbolo klubas "Baltai"
Futbolo klubas"Gintaras"
Klaipėdos m. veteranų FSK "Klaipėdos veteranai"
Futbolo klubas "Šilutės veteranas"
Asociacija "Atlanto Veteranai"
Sporto klubas "Nautica"
Futbolo klubas "Granata"
VĮ "Futbolo klubas "Rosa"
VĮ "Neptūno futbolo klubas"
VĮ "K. Ivaškevičiaus futbolo akademija"
FK "Sendvaris"
VĮ "Klaipėdos futbolo mokykla"
Futbolo klubas "Klaipėdiečiai“
VĮ Futbolo klubas "Meglaras"
Vykdomasis komitetas: Rimantas Žvingilas (pirmininkas), Kęstutis Ivaškevičius, Vidas Burba, Rimantas Mikalauskas, Saulius Malinauskas.
Atnaujinta 

Varžybos

Klaipėdos AFF 2019 m. organizavo šias varžybas:  
 LFF III lyga Klaipėdos zona
 Klaipėdos miesto 8x8 futbolo pirmenybės
 Klaipėdos miesto salės futbolo pirmenybės
 I lyga
 II lyga
 Klaipėdos miesto salės futbolo taurės varžybos
 XVIII A. Fokino atminimo taurės turnyras
 "Vasaros paplūdimio sporto festivalio" paplūdimio futbolo turnyras
 Draugiškas politikų paplūdimio futbolo turnyras
 Veteranų futbolo turnyras L. Chomičiui atminti
 VIII Tarptautinis U-15 futbolo turnyras „Klaipėdos Mero taurė“. 
 Veteranų futbolo turnyras "Salantų futbolo 90-metis" 
 VII Veteranų futbolo turnyras Edmontui Karinauskui atminti, 48+ ir 60+ 
 Tarptautinis U-13 9x9 futbolo turnyras Klaipėdos FM Romualdui Dambrauskui ir Vladui Ulinauskui atminti
 Žemaitijos regiono veteranų salės futbolo pirmenybės
 “Gargždų futbolas” moterų futbolo mėgėjų turnyras

Klaipėdos klubai dalyvavo šiose respublikinėse varžybose:
 A lyga (FK Atlantas, FK Palanga)
 I lyga (FK Banga, FK Minija, FK Atmosfera)
 II lyga (Atlantas B, Palanga B, Banga B, FK Šilutė)
 III lyga Klaipėdos zonos varžybos
 Lietuvos salės futbolo A lyga (Gargždų Pramogos SC)
 Lietuvos senjorų 35+ pirmenybės
 Lietuvos senjorų 50+ pirmenybės
 Vaikų „Wellkid lyga“
 Jaunimo "Golas" žaidynės 
 Berniukų salės futbolo žaidynės „Mr.Golas“
 LFF moterų A lyga
 "Klaipėdos FM" U-13 ir U-15 komandos dalyvavo pasaulinėse jaunimo žaidynėse. U-13 komanda tapo nugalėtojais.

Klaipėdos AFF interneto svetainė: klff.lt

Šiaulių apskrities futbolo federacija 
Sporto klubas „Žvelgaitis“
	Futbolo klubas „Gintra”
	FC klubas „Šiaulių tigrai“
	Šiaulių futbolo klubas „Juventa 99“
	VšĮ „Pakruojo futbolo klubas“
	Akmenės rajono futbolo klubas „Akmenė“
	VšĮ „Napoleono“ futbolo klubas
	Kuršėnų miesto futbolo klubas „Venta“
	Kelmės futbolo klubas
	Futbolo sporto klubas „Radviliškis“
	Futbolo klubas „Strėlės“
	VšĮ futbolo klubas „Savanoris“
	Asociacija Futbolo mėgėjų klubas „Kupstas“
	VšĮ Šiaulių futbolo klubas „Medelyno bėgiai“
	Asociacija Šiaulių futbolo klubas FK „Fanai“
	Asociacija FC klubas „Erostoda“
	Asociacija Sporto klubas „Saulininkas“
	VšĮ futbolo akademija „Šiauliai“
	VšĮ „Saned“
	VšĮ „Akmenės futbolas“
	VšĮ „Šiaulių universitetas“
	Asociacija „Šiaulių futbolo sirgaliai“
	VšĮ „Šiaulių futbolo teisėjai“
	Skaistgirio miestelio futbolo klubas „Skaistgirys“
	FK „Šiaulių liūtai"
Vykdomasis komitetas: Gintautas Mirauskas (pirmininkas), Rimantas Viktoravičius, Vytis Audinis, Deivis Kančelskis, Mantas Zemeckas.
Atnaujinta 

Istorija
Po 2015-2016 m. sezono, Šiaulių apskrities komandų nebeliko A lygos varžybose – FC Šiauliai pasitraukė dėl rėmėjų trūkumo. 2022 m. komanda iš Šiaulių sugrįžo į A lygą – FA Šiauliai.

Šiaulių AFF interneto svetainė: saff.lt

Panevėžio apskrities futbolo federacija 
Asociacija "Sporto fanai"
	FC "Pasvalys"
	FC "Kupiškis"
	FK "Aukštaitija"
	FK "Rožynas"
	FK "Širvėna"
	FK "Žaibiškas smūgis"
	Panevėžio seniūnijos SK "Atomas"
	SC "Baltic-Flora express"
	SK "Sportidus"
	SK "Stop"
	FK "Ekrano senjorai"
	FK "Baltija"
	FK "Komex-Ramygala"
	FK “Panevežys“
	VšĮ "Futsal Baltija"
	VšĮ "Naujieji projektai"
	FK "Dembava"
Valdyba: Darius Butkus (prezidentas), Saulius Vilniškis, Andrius Paltanavičius, Arūnas Šteinas, Virginijus Liubšys.
Atnaujinta 

Istorija
Panevėžio klubai 10 kartų tapo Lietuvos čempionais: 1963 ir 1968 m. Statyba, 1985, 1993, 2005, 2008, 2009, 2010, 2011, 2012 Ekranas.

Varžybos

2019 m. Panevėžio AFF organizavo šias varžybas:
 PAFF 8x8 čempionatas
 PAFF taurė
 Lietuvos moterų paplūdimio futbolo turnyras
 XI tarptautinis veteranų futbolo turnyras Panevėžiui-516
 Naktinis 6x6 futbolo turnyras „Kartu su triatlonu“
 „Susitikime penktadienį“ 3×3 futbolo turnyras
 PAFF salės futbolo pirmenybės - A divizionas
 PAFF salės futbolo pirmenybės - B divizionas

Panevėžio komandos:
 FA „Panevėžys“-FK „Panevėžys“-PRSSG tapo LMFA Lietuvos moterų futsal čempionato nugalėtojos
 FA „Panevėžys“ U-10 ir U-13 vaikinų komandos laimėjo Lietuvos mažojo futbolo čempionatus

Panevėžio AFF interneto svetainė: paff.lt

Marijampolės apskrities futbolo federacija 
Sporto klubas “Brig”
	 Kazlų Rūdos futbolo rėmimo fondas
	 FK „Sveikata“
	 FK „Šešupė“
	 FK „Širvinta“
	 FK „Sveikata-2“
	 VšĮ „Kazlų Rūdos futbolas“
	 FK „Kybartų jaunystė“
	 FK „Ipukis“
	 FK „Švyturys“
	 Klubas „Sūduviukas“
	 FK „Sūduva“
	 VšĮ „Sūduvis“
	 VšĮ „Suvalkijos jaunimo futbolo klubo akademija“
	 FK „Eurostandartas“
	 FMK „Grifas“
Valdyba: Žydrūnas Buzas (pirmininkas), Nerijus Demenis, Mantas Babianskas, Saulius Stankūnas, Šarūnas Litvinas.
Atnaujinta 

Istorija

Apskrities pasididžiavimas - Marijampolės FK Sūduva, 2020 m. iškovojo trečią iš eilės Lietuvos A lygos čempiono titulą.

Varžybos

2019 m. Marijampolės AFF organizavo šias varžybas:
 MAFF futsal pirmenybės (dalyviai: "Kazlų Rūda" (Kazlų Rūda), "Kazlų Rūda B" (Kazlų Rūda), "Bruklinas" (Vilkaviškis), "Tornado" (Kalvarija), "Šešupė" (Marijampolė), "Tauras" (Kaunas), "Tautkaičiai" (Marijampolės raj.), "Eurostandartas" (Marijampolė), "Artistai" (Kazlų Rūda).
 MAFF žiemos taurė 7x7 
 Veteranų futbolo turnyras
 R. Karkos atminimo turnyras
 Vaikų futbolo Marijampolės savivaldybės taurė
 Marijampolės apskrities merginų futsal žaidynės „Ladygolas“ 
 Marijampolės apskrities berniukų „MrGolas“ 
 LG Cup 2019 – Tarptautinis U6/U7/U8/U9/U10/U11 vaikų futbolo turnyras
 WellKid lyga
 MAFF 3×3 turnyras
 Tarptautinis mažojo futbolo 5x5 veteranų turnyras „Maiklo Cup 2019″
 Kalvarijos salės futbolo pirmenybės 

Marijampolės AFF interneto svetainė: maraff.lt

Telšių apskrities futbolo federacija 
<div style="float: right; width: 30%; font-size:85%; line-height: 1.2em; background-color: lightgrey; padding: 0.6em; text-align:justify;">

Asociacija „Žemaitijos Babrungas“
	FK „Atmosfera“
	Rietavo futbolo klubas „Rietuva“
	VšĮ „Telšių futbolo ateitis“ (FC Džiugas)
	VšĮ „Telšių ateitis“
	Viešoji įstaiga „Telšių futbolas“
	VšĮ Vaikų futbolo klubas „Plungės Žiogelis“
	Viešoji įstaiga „Žemaitijos sporto, sveikatingumo ir turizmo centras“
	VšĮ „Plungės futbolas“
	VšĮ „Olimpo sporto centras“
	Asociacija FK „Benefisas“
	Asociacija FK „Byggvito“
	VšĮ „Pievelė“
	VšĮ „Rogibo“
	VšĮ „VIP futbolo klubas“
	Asociacija futbolo klubas „Redlipas“
	Asociacija futbolo veteranų klubas „Plungė“
Valdyba: Mindaugas Bondauskis (prezidentas), Alvydas Viršilas, Nerijus Gudaitis, Adomas Zamulskis, Aldaras Pupliauskas. 
Atnaujinta https://lff.lt/news/13469/ivyko-telsiu-apskrities-futbolo-federacijos-prezidento-rinkimai/
</div>

Istorija

Ypatingą vietą Telšių AFF užima moksleivių 7x7 futbolo žaidynės „Golas“. Po metų pertraukos, 2019 m. „Golas“ sugrįžo į Lietuvos mokyklas. Tai vienos ilgiausių tradicijų turinčių žaidynių, jas organizuoja Lietuvos futbolo federacija (LFF) ir Lietuvos masinio futbolo asociacija (MaFA).

14-ąjį sezoną skaičiuosiančios varžybos startavo dar 2005 metais „Ežiogolo“ vardu. Per visą žaidynių istoriją jose yra sudalyvavę apie 100 tūkst. dalyvių bei 7806 komandos. 2016 metais turnyre užsiregistravo rekordinis komandų skaičius (852). Tokių skaičių masinio futbolo žaidynėse nebuvo užfiksavusi jokia kita Baltijos regiono šalis.

Žaidynės susideda iš trijų etapų: savivaldybių, apskričių finalų ir Lietuvos superfinalų. Nuo šių metų komandos varžysis trijose amžiaus grupėse: U-13, U-15 ir U-17 (anksčiau buvo dvi). Viso 2019 m. užsiregistravo 365 komandos.

Žaidynės turi naują interneto svetainę www.golas.lt, bei naujas, pataisytas taisykles. Nuo šio sezono komandoje turi būti bent 4 mergaitės ar 4 berniukai, o iš jų bent du aikštėje. Savivaldybių etape rungtynėms teisėjaus pedagogai, arba vyresnių klasių moksleiviai – abiejų įstaigų atstovai. Pagal sutarimą, rungtynėms gali teisėjauti ir priimančios įstaigos pedagogai, ar vyresnieji mokiniai. Rungtynių metu, esant rezultatui, kuomet skirtumas tarp komandų 5 įvarčiai, aikštėje moksleivį gali pakeisti pedagogas. Pedagogas smūgiuoti į vartus negali. Jei esant pedagogui, rezultatas sumažėja iki 4 įvarčių skirtumo, tuomet jis turi pasikeisti su moksleiviu.

Varžybos

2019 m. Telšių AFF organizavo šias varžybas:
 LFF II lyga Vakarų zona
 Mažeikių 8x8 pirmenybės
 U-35 senjorų pirmenybės
 Žemaitijos veteranų salės futbolo pirmenybės
 TAFF salės futbolo pirmenybės
 Mažeikių salės futbolo pirmenybės
 Telšių salės futbolo pirmenybės
 Mažeikių rajono savivaldybės taurė „Vasara 2019“. Nugalėjo „Olimpo“ SC 
 Futbolo turnyras Lietuvos nusipelniusio trenerio Benjamino Mindaugo Sebeckio atminimui U-12 ir senjorai 9x9
 Tarptautinis U-10 turnyras „LitNaglis Cup 2019“
 Moksleivių futbolo žaidynių „Golas“ U-13, U-15 ir U-17
 „Pradinukų lyga“
 Merginų salės futbolo žaidynės „Ladygolas“

Telšių AFF interneto svetainė: taff.lt

 Tauragės apskrities futbolo federacija 
FK „ Suktukas“
	Tauragės senjorų futbolo klubas„ Tauras“ 
	FK „Tauragė“ 
	Asociacija „Tauragės futbolo mokykla“ 
	FK „Vailida“ 
	Asociacija sporto klubas „Šilalės futbolas“ 
	Asociacija futbolo klubas „Imsrė“ 
Valdyba: Arūnas Pukelis (prezidentas), Robertas Jurkšaitis,  Darius Stažys, Jonas Stažys, Remigijus Bubliauskas.
Atnaujinta 
Istorija

1922 m. Tauragėje buvo įsteigta Sporto sąjunga (pirmininkas A.Laugalys). Iš pradžių futbolininkai oficialiai nerungtyniavo, tačiau sąjungos atstovai išjudino kitus. 1924 m. Mokytojų seminarijoje daugiausiai buvo žaidžiančių futbolą. Vėliau aktyviausi buvo „Šauliai“, jaunalietuviai ir „Makabi“ sporto klubo futbolininkai. Futbolui plėstis labiausiai trukdė tai, kad Klaipėda ir didieji Žemaitijos centrai Plungė, Telšiai, Kretinga tada buvo sunkiai pasiekiami. Todėl tik 1936m. Tauragės „Šaulys“ dalyvavo Telšių apygardos pirmenybėse, kuriose rungtyviavo su dvejomis Telšių komandomis „Džiugu“ ir JSO. 

Po antrojo pasaulinio karo, 1945-1950 m. Tauragės „Tauras“ „Žalgiris“ žaidė Lietuvos futbolo pirmenybėse. Po to sekė pertrauka iki 1960 m., kai Tauragės MSK (Maisto Sporto Klubas) futbolo komanda buvo priimta į A klasę. Tauragiškiai užimdavo vietas tik turnyro lentelės viduryje. Geriausi Tauragės klubo pasiekimai įvyko 1986-1989 m. Tauragės „Tauras“ 1987 m. Lietuvos Aukščiausiosioje lygoje iškovojo čempiono titulą, o Lietuvos futbolo taurės finale pasiekė finalą. 

Atgavus nepriklausomybę Baltijos ir Lietuvos lygos čempionatuose nuo 1990 m. Tauragę atstovavo naujai suburta komanda „Elektronas“. 1997-1998 m. komanda vėl vadinosi „Tauru“, tačiau iškrito į I lygą. Žaidė I lygoje iki 2005 m., deja iškrito į II lygą. Klubas buvo atgaivintas ir 2009 m. jau dalyvavo A lygoje, kur pasiekė 5-ą vietą, o sekančiais metais 4-ą. „Tauras“ dalyvavo UEFA Europos taurės turnyre dvejus metus iš eilės. Po to klubo pasiekimai ėmė smukti, o 2016 m. sezone „Tauras“ nedalyvavo visiškai.

Tauragėje Išugdyti du tarptautinės klasės meistrai, buvę Vilniaus „Žalgirio“ komandos žaidėjai V.Rasiukas ir V.Bridaitis. Senesnės kartos atstovas J.Bauža įžymus ne tik Lietuvoje, bet ir TSRS. Pradžioje jis gynė Vilniaus „Spartako“ vartus, vėliau Maskvos „Spartako“, USKA ir netgi TSRS Olimpinės rinktinės garbę. Vilniaus „Spartakui“ atstovavo P.Šeputis. 2019 m. rugsėjo mėn. buvo įsteigta vaikų Tauragės futbolo akademija. 

Varžybos

2019 m. Tauragės AFF organizavo šias varžybas:
 Apskrities salės ir lauko futbolo FK Tauras pirmenybės
 Tauragės apskrities mėgėjų salės futbolo pirmenybės
 Mažojo futbolo 8x8 Tauragės apskrities mėgėjų pirmenybės
 Vaikinų mokyklų salės futbolo žaidynės „MrGolas“
 Tauragės apskrities merginų salės fubtbolo žaidynės „LadyGolas“ 

2019 m. Tauragės AFF klubai dalyvavo šiose respublikinėse varžybose:
 Lietuvos mažojo futbolo 7x7 čempionate FK „Šilalė-Prolain“ užėmė 2 vietą.

2019 m. Tauragės AFF klubai dalyvavo šiose tarptautinėse varžybose:
 Mažojo futbolo 6x6 Socca čempionų lygoje grupėje užėmė 3 vietą ir į aštunfinalį nepateko.

Tauragės AFF interneto svetainė: tauragesaff.lt

 Alytaus apskrities futbolo federacija 
Alytaus apskrities futbolo klubas
	Alytaus apskrities moterų futbolo klubas
	Alytaus futbolo veteranų klubas „Dainavos senjorai“
	„Arnika“ (FK „Druskininkai“)
	„Atžalynas“ (FK „Merkys“)
	FM „Auska“ (DFK „Dainava“)
	FK „Centras“
	FA „Dainava“
	FK „Pamiškė“
	FK „Rese“
	FK „Simnas“
	„Spartukai“
	Veisiejų seniūnijos bendruomenės komitetas (Veisiejų „Dainava“)
	FK „Vidzgiris“
	FK „Vytis“
Valdyba: Rimas Kantaravičius (prezidentas), Juozas Bagdanavičius, Algimantas Norkeliūnas, Žydrūnas Lūkošiūnas, Aivaras Kadziauskas.
Atnaujinta 
 
Istorija

Alytus - vienas didžiausių ir giliausias futbolo tradicijas turinčių Lietuvos miestų.  Alytaus futbolo istorija prasidėjo 1935 metais, kai Alytuje buvo įkurtas futbolo klubas „Dainava“. Per savo istoriją klubas ne kartą tapo Lietuvos pirmenybių prizininku, o 1975 metais vedami legendinio trenerio J. Kubilevičiaus tapo Lietuvos čempionais. Prie didžiausių šių dienų Alytaus futbolo pasiekimų priskirtinas Alytaus FM „Auska“ sugrįžimas Lietuvos salės futbolo A lygą, ir sėkmingas žaidimas čempionate – 2013 metais komanda pasipuošė bronzos medaliais. 2010 metais po rekonstrukcijos buvo atidarytas Alytaus centrinis stadionas, kuriame sudarytos puikios sąlygos futbolininkams ir įrengtos 3 748 vietos žiūrovams. 2013 metais buvo įrengtas „Dainavos“ pagrindinės mokyklos dirbtinės dangos treniruočių stadionas bei patalpos metodiniam darbui. Alytuje veikia futbolo mokykla, ugdanti virš 400 auklėtinių. 

Varžybos

2019 m. Alytaus AFF organizavo šias varžybas:
 Alytaus apskrities LFF III lyga  
 Alytaus apskrities mažojo futbolo 7x7 lyga
 LFF salės futbolo I lyga (AAFF pirmasis divizionas)
 AAFF salės futbolo lyga (AAFF antrasis divizionas)
 AAFF salės futbolo taurė
 R.Trubnikovo atminimo salės futbolo turnyras (35+; 50+ dalyviai)

Alytaus AFF interneto svetainė: aaff.lt

 Utenos apskrities futbolo federacija 
VŠĮ Jungtinė veikla
 VŠĮ Futbolo Klubas „Utenos Utenis“
 Utenos Futbolo Klubas „2003“
 Utenos Futbolo Klubas „Utenio senjorai“
 Futbolo Klubas „FK Auto1 Logistics“
 Asociacija „FK Molėtai“
 Sporto Klubas „Molėtai“
 Futbolo Klubas „FC Narjanta“
 Zarasų Futbolo Klubas „FK Liepsna“
 Visagino Gatvės Vaikų Futbolo Klubas
 Asociacija „Visaginietis“
 Visagino Moterų Sporto Klubas „Futbolo Rojus“
 Visuomeninė Organizacija „Inter-Veteranai“
 Vaikų Futbolo Klubas „Viltis“
 Rokiškio Futbolo Klubas
 Futbolo Sporto Klubas „Anykščiai“
 Utenos moterų futbolo asociacija „Utenio moterys“
 Lietuvos Gatvės Vaikų Futbolo Federacijos Anykščių skyrius
 VšĮ „Visagino futbolo centrą“ (BFA Visaginas) 
 VšĮ „MFK“ (Molėtai).

Prezidentas: Dainius Širvys. Valdybos nariai: Juozas Šiaučiulis, Erikas Gaigalas, Artūras Rabašauskas, Leonidas Gluchovas.
Atnauninta 

Varžybos

2019 m. Alytaus AFF organizavo šias varžybas:

Vyrų:

 UAFF 7x7 futbolo turnyrai U-9, U-12
 UAFF 9x9 futbolo turnyrai U-12
 „Įmonių lyga Utenoje“ - tai antrasis lygos sezonas
 UAFF 7x7 senjorų futbolo pirmenybės
 UAFF 7x7 futbolo turnyras - ?
 „Visagino senis 2019" - UAFF veteranų 8x8 pirmenybės 
 Paplūdimio futbolo turnyras 4x4 Molėtuose
 UAFF salės futbolo pirmenybės
 UAFF salės futbolo taurės varžybos
 UAFF senjorų salės futbolo čempionatas

Moterų:

 UAFF moterų futbolo 7x7 čempionatas
 UAFF salės futbolo WU18 pirmenybės

Vaikų ir jaunimo:

 Vaikinų mokyklų salės futbolo (Futsal) žaidynės „MrGolas“
 Merginų mokyklų salės futbolo (Futsal) žaidynės „Ladygolas“
 „Rokiškio futbolo taurė 2019“ - U6, U8, U10 ir U12 Lietuvos FMK „Lituanica“ ir Latvijos futbolo mokyklų turnyras.
 Visagino „Inter“ 40-mečio turnyras - „Inter-veteranai“ suorganizuotas veteranų turnyras.
 Tarptautinis U9 ir U11 turnyras „YOPLAYDO – 2019“
 Merginų futbolo turnyras Molėtuose
 Tarptautinis futbolo turnyras „Visagino mero Taurė“ U14 ir U12
 4x4 U7 čempionatas
 5x5 U9 čempionatas
 7x7 U12, U15 čempionatai
 9x9 U12 čempionatas
 „Visaginas CUP junior feat“
 Tarptautinis „Utenis CUP“ U9, U10, WU11 ir WU14 turnyras
 Tarptautinis turnyras „Joninės – 2019“ U12 ir U14 
 FK "Molėtai" taurė, U11 ir U9 
 Visaginas CUP 2019 (YFA)
 "Molėtų ruduo" turnyras U8
 Tarptautinis turnyras N. Medvedevui atminti U13 ir U11
 V.Leščiaus atminimo turnyras Anykščiuose
 Tarptautinis turnyras „Ruduo 2019“ U15 ir U13 Visagine
 R.Zimariovo atminimo turnyras Rokiškyje
 Tarptautinis turnyras L. Gurino atminimui U14 ir U12 Visagine
 "Jaros Sauga" taurė Anykščiuose
 Tarpatutinis turnyras „Naujametis turnyras“ U13 Visagine
 FireBall 4x4 turnyras Visagine

UAFF komandos dalyvvo šiose respublikinėse varžybose:

 FK „Utenis“ merginos debiutavo A lygoje
 FK „Utenis“ dalyvavo LMFA futsal čempionate

Utenos AFF interneto svetainė: uaff.lt

 Klubai 

Pastaba: Klubai pradėję sezoną bet pasitraukę jam nesibaigus, ir kurių rezultatai užskaityti galutinėje lentelėje, yra įskaičiuoti. Kiti klubai, kurie pradėjo bet nebaigė sezono, ir kurių rezultatai nebuvo užskaityti galutinėje lentelėje yra neįskaičiuoti.

 Didieji Lietuvos klubai 
<...>

 Sutartų rungtynių problema 
 2015 m. 
Po lažybų skandalų iš A lygos buvo pašalinti FK Klaipėdos Granitas ir FK Kruoja Pakruojis. 

 2017 m. 
Nuo 2017 m. sausio 1 d. įsigaliojo Lietuvos Respublikos baudžiamojo kodekso 182 straipsnis, kuris nustato baudžiamąją atsakomybę už manipuliavimą profesionalių sporto varžybų eiga arba rezultatais bei numato sankcijas, iš kurių griežčiausia – laisvės atėmimo iki ketverių metų bausmė. Tačiau, dėl nepakankamų resursų įstatymo vykdymui, 2022 m. buvo girdima kritika. 

 2019 m. 
Po sezono pabaigos, dėl manipuliavimo varžybų rezultatais, FK Atlantas Klaipėda ir FK Palanga buvo pašalinti iš A lygos. 

 2021 m. 
FK Jonava užėmė 3-ą vietą 2020 m. Pirmoje lygoje ir tapo viena iš 4 komandų, kurios sportiniu principu iškovojo teisę kilti į A lygą. Tačiau licencijavimosi proceso metu FK Jonavai licencija nebuvo suteikta net ir po apeliacijos ir po prašymo dalyvauti išimties tvarka. Viena pagrindinių LFF įvardytų priežasčių, dėl ko A lygos licencija klubui nebuvo suteikta, buvo sutartų rungtynių problema. 
Po praėjusio sezono pabaigos FK Jonavai buvo iškelti kaltinimai dėl sutartų rungtynių ir perduoti teisėsaugai. Kai kurie kaltinimai buvo atmesti, tačiau dėl trijų galimai sutartų rungtynių buvo pritaikytos nuobaudos klubui bei trims žaidėjams. FK Jonava apeliavo, tačiau licencijavimosi į A lygą metu kaltinimai galiojo. LFF taip pat pranešė raštu įspėjusi FK Jonava vadovus apie naujojo klubo trenerio Dragano Džurdževičiaus praeitį Tailande, kur jo vadovaujamas klubas buvo kaltinamas sutartų rungtynių organizavimu.
Tokiu būdu, likus mažiau nei porai savaičių iki sezono starto, paskutinę, dešimtąją, vietą A lygoje užėmė šeštąją vietą praėjusiame sezone užėmusi Alytaus DFK „Dainava“.

Po  vykusių rungtynių tarp FK Šilo ir FK Jonavos, LFF gavo anoniminį pranešimą, kuriame buvo išreikštas susirūpinimas dėl galimai sutartų rungtynių. Nenustačius manipuliacinių aplinkybių, po savaitės tyrimas buvo pabaigtas.

2021 m. spalio 17 d. elektroniniu paštu buvo gautas anonimiškas pranešimas apie dviejų FK Banga žaidėjų įtartiną žaidimą ir galimas manipuliacijas bei sutartas rungtynes. LFF nedelsiant pradėjo tyrimą ir pranešė policijai. Klubas išplatino pranešimą kad „Tiek klubas, tiek jame žaidžiantys futbolininkai yra už sąžiningą žaidimą“. Tolimesnių pranešimų nebuvo.

 2022 m. 
2022 m. liepos mėnesį iš FK Jonava pasitraukė Benas Spietinis, Paulius Osauskas ir Gytis Vasylius, motyvuodami tuo kad komandos žaidėjai ėmė gauti įspėjančius laiškus apie galimą diskvalifikaciją dėl galimų lažybų. Nenorėdami rizikuoti būti diskvalifikuotais, žaidėjai išėjo savo noru, ir pradėjo ruoštis futsal sezonui FK Vikingų klube. FK Jonava liepos mėnesio pabaigoje buvo surinkusi 1 tašką po 20 rungtynių. Rugpjūčio viduryje LFF pranešė kad įtarimai dėl nesąžiningo žaidimo yra pareikšti 4 žaidėjams, o klubo vadovai aktyviai bendradarbiauja siekiant išsiaiškinti galimus pažeidimus.https://lff.lt/news/13896/lietuvos-futbolo-federacija-akylai-stebi-galimus-saziningo-zaidimo-pazeidimus/ 

2022 m. spalio 9 d. prieš rungtynes tarp FK Jonava ir FK Žalgiris buvo pranešta kad statomos neproporcingai didelės sumos už įvarčių gausą. Rugntynių pradžia buvo suvėlinta 20 min., buvo pradėtas tyrimas dėl manipuliavimo rungtynių rezultatais. Rungtynes FK Jonava pralaimėjo rezultatu 0:4, tame tarpe buvo įmuštas įvartis į savo vartus. Taip pat buvo atskleista kad keturiems FK Jonavos žaidėjams dar liepos mėnesį buvo pateikti kaltinimai, tačiau jiems apeliavus, žaidėjai toliau gali žaisti rungtynes.https://www.delfi.lt/sportas/futbolas/del-itarimu-velavusiose-a-lygos-rungtynese-keistas-smugis-i-savo-vartus-ir-sutriuskinimas.d?id=91443779

 Tarptautinė arena 

Lietuvos klubai yra dalyvavę šiuose turnyruose:
 UEFA čempionų lyga
 UEFA taurių taurė (buvo organizuojama 1960-1999 m.)
 UEFA Europos lyga (iki 2008 m. pabaigos vadinosi UEFA taurė)
 UEFA Europos konferencijų lyga (pradėta organizuoti 2021 m.)
 UEFA Intertoto taurė (buvo organizuojama 1961-2008 m.)

 UEFA turnyrų dalyviai 
Daugiausiai kartų Europiniuose sezonuose dalyvavo FK Žalgiris. Šis klubas taip pat tapo pirmuoju klubu Lietuvos futbolo istorijoje pasiekusiu grupių etapą: 2022-23 m. sezone klubas žaidė UEFA Europos konferencijų lygos grupių etape. 

Įmanoma kad vieno sezono metu, klubas galėjo sudalyvauti daugiau nei vienoje europinėje lygoje, nes klubai, pasiekę vėlesnius atrankos etapus, ir po to iškritę iš Čempionų lygos, toliau tęsė kovas Europos lygoje. Nuo 2021 m. klubai, iškritę iš Europos lygos toliau tęsė kovas naujai sukurtoje Europos konferencijų lygoje. 

 Akademijos 
Nuo 2022 m. imta sertifikuoti ir skirti įvertinimus Lietuvos futbolo akademijoms. Sertifikavimo sistemos pagrindas yra LFF nustatytų kriterijų išpildymas. Akademijos vertinamos 1-5 žvaigždutėmis, nuo įvertinimo priklauso metinė finansinė LFF parama. Procesas prasidėjo 2021 m. pabaigoje, o 2022 m. spalio mėn. akademijoms buvo išduota 30 sertifikatų.

 Rinktinės 
 Treneriai ir personalas Atnaujinta ''
Vaikinų / vyrų
 Lietuvos vyrų futbolo rinktinė – Valdas Ivanauskas
 Asistentas – Tomas Ražanauskas
 Antrasis asistentas – David Bergner
 Vartininkų treneris – Audrius Ramonas 
 Fizinio rengimo treneris – Thomas Klimmeck
 Lietuvos jaunimo iki 21 m. futbolo rinktinė (U-21) – Marius Stankevičius

 Lietuvos vaikinų iki 19 m. futbolo rinktinė (U-18, U-19) – Tomas Ražanauskas 
 Asistentas – Virginijus Liubšys
 Vartininkų treneris – Algirdas Surgautas

 Lietuvos vaikinų iki 17 m. futbolo rinktinė (U-16, U-17) – Robert Kilin
 Lietuvos vaikinų iki 15 m. futbolo rinktinė (U-15) – Andrius Velička

 LFF techninis direktorius – Reinhold Breu
 LFF Techninis departamentas – Deimantas Bička ir Lukas Artimavičius

Merginų / moterų
 Lietuvos moterų futbolo rinktinė – Rimantas Viktoravičius
 Lietuvos merginų iki 19 m. futbolo rinktinė (WU-19) – Tatjana Veržbickaja
 Lietuvos merginų iki 17 m. futbolo rinktinė (WU-17) – Karolis Jasaitis
 Lietuvos merginų iki 15 m. futbolo rinktinė (WU-15) – Kotryna Kulbytė

Salės futbolo
 Lietuvos vyrų salės futbolo rinktinė – Emerson Junior De Lima ("Dentinho") 
 Lietuvos vaikinų iki 19 m. salės futbolo rinktinė – Edvinas Alimkinas, asistentas − Arsenij Buinickij
 Lietuvos moterų salės futbolo rinktinė – Donatas Gražulis

Paplūdimio futbolo 
 Lietuvos vyrų paplūdimio futbolo rinktinė – Sahib Mammadov

Reitingai 
 
 Lietuvos nacionalinių rinktinių koeficientai
 Nacionalinė lygos koeficientai
 Futbolo klubų koeficientai

Išnašos

Nuorodos 
 Lietuvos futbolo archyvas
 Futbolinis.lt
 Federacijos svetainė

Valstybių futbolo sistemos